[bookmark: OLE_LINK10]Informare privind prelucrarea datelor cu caracter personal și consimțământ opțional -19.10.2026
privind prelucrarea datelor cu caracter personal ale candidaților la posturile scoase la concurs în cadrul Societății Naționale Nuclearelectrica S.A.
[bookmark: OLE_LINK27]
Conform cu Regulamentul (UE) 2016/679 (GDPR) si legislația națională, vă informăm cu privire la prelucrarea datelor dvs. cu caracter personal în cadrul procesului de recrutare pentru postul scos la concurs la care candidați.

1. Cine suntem
Suntem Societatea Națională Nuclearelectrica S.A. („SNN” sau „Operatorul”), cu sediul în București, Bulevardul Iancu de Hunedoara nr. 48, sector 1, înregistrată la Registrul Comerțului sub nr. J40/7403/1998, CUI RO10874881.
Site web: www.nuclearelectrica.ro  |  Telefon: 021.203.82.00  |  E-mail: office@nuclearelectrica.ro
Responsabil cu protecția datelor (DPO): dpo@nuclearelectrica.ro
Prezenta notă de informare este valabilă începând cu data publicării și se aplică tuturor candidaților care aplică pentru posturile scoase la concurs de SNN.

2. Ce categorii de date prelucrăm, sursele datelor prelucrate și consecințele nefurnizării datelor (refuzul de a furniza datele)
De la dumneavoastra:
· date de identificare (nume, prenume, adresă) și contact (număr telefon, adresă e-mail și de corespondență);
· date din CV și documente depuse (ex. scrisoare de intenție, diplome, recomandări): studii, certificări, experiență profesională, competențe, limbi străine și alte informații pe care alegeți să le transmiteți în mod voluntar în sprijinul candidaturii;
· informații rezultate din probe de concurs, teste, evaluări, interviuri și discuții cu personalul SNN, inclusiv telefonice sau video (ex. informații, note, evaluări, observații profesionale).
Din alte surse:
· informații de la foștii angajatori, numai despre funcțiile îndeplinite și durata angajării și numai după ce v-am încunoștințat în prealabil prin prezenta informare (art. 29 alin. (4) Codul muncii);
· agenții de recrutare (dacă este cazul)ș
· recomandări de la persoanele pe care ni le indicați dumneavoastră.
Numai pentru candidatul declarat admis: documentele necesare încheierii contractului de muncă (act de identitate, inclusiv CNP pentru înregistrare in Revisal; verificări impuse de legislația specifică domeniului nuclear și cazier judiciar, dacă legea prevede expres pentru postul respectiv; fișa de aptitudine emisă de medicina muncii, din care SNN primește doar concluzia „apt/inapt”, fără diagnostice medicale).

Ce vă rugăm să NU includeți în dosarul de candidatură
Pentru a prelucra doar datele strict necesare, vă rugăm să NU includeți în dosarul de candidatură date referitoare la:
· origine rasială sau etnică, convingeri politice, filozofice sau religioase, apartenență sindicală, date genetice, date biometrice, date privind sănătatea, viața sexuală sau orientarea sexuală,
· CNP, seria și numărul actului de identitate, care vor fi solicitate doar candidatului admis,
· cazier judiciar sau alte informații despre condamnări ori infracțiuni – cu excepția cazului în care legea și/sau anunțul de concurs o impun în mod expres (și SNN nu le-a solicitat în mod expres).
Dacă, din eroare, astfel de date sunt furnizate, SNN nu intenționează să le prelucreze în cadrul procesului de recrutare (nu le va folosi în evaluarea candidaturii) și le va șterge sau anonimiza fără întârziere imediat ce vor fi identificate. SNN nu își asumă nicio răspundere pentru includerea voluntară a acestor date de către candidat în dosarul de candidatură.

3. Scopurile prelucrării și temeiurile juridice
Prelucrăm datele dumneavoastră cu caracter personal exclusiv în următoarele scopuri și pe următoarele temeiuri juridice:
	Scop
	Date folosite
	Temei juridic (GDPR)

	Organizarea și derularea procesului de selecție și recrutare, evaluarea candidaturii, comunicarea cu dvs.
	Date de identificare și contact, CV, rezultatele probelor
	Art. 6 alin. (1) lit. b) – demersuri la cererea dvs., înainte de încheierea contractului de muncă

	Verificarea aptitudinilor și a referințelor
	Informații de la foștii angajatori și din recomandări
	Art. 6 alin. (1) lit. b) coroborat cu lit f), dupa caz; art. 29 Codul muncii

	Verificări specifice domeniului nuclear
	În funcție de specificul postului
	Art. 6 alin. (1) lit. c) – obligație legală conform actelor normative aplicabile

	Pregătirea angajării candidatului admis
	Datele/ documentele menționate mai sus in secțiunea 2
	Art. 6 alin. (1) lit. b) și c); art. 9 alin. (2) lit. b) pentru fișa de aptitudine

	
	Date privind sănătatea (aptitudinea medicală)
	Art. 9 alin. (2) lit. b) și h) coroborat cu legislația privind medicina muncii

	
	Cazier judiciar, dacă legea prevede expres pentru postul respectiv
	Art 10 GDPR

	Apărarea drepturilor SNN și/sau ale dvs. în eventuale contestații, reclamații sau litigii (ex. CNCD, instanțe)
	Dosarul de candidatură și rezultatele evaluării
	Art. 6 alin. (1) lit. f) – interes legitim

	Îndeplinirea obligațiilor legale privind evidența concursurilor, egalitatea de șanse și arhivarea, raportări, audit, controale ale autorităților
	Date din dosarul de candidatură, după caz
	Art. 6 alin. (1) lit. c) – obligații legale

	Opțional: includerea în baza de candidați pentru viitoare concursuri
	Date din dosarul de candidatură
	Art. 6 alin. (1) lit. a) – consimțământul dvs. (secțiunea „Declarație”)



Pentru prelucrările bazate pe interes legitim (art. 6 alin. (1) lit. f) GDPR) aveți dreptul de a vă exercita dreptul de opoziție.
Nu efectuăm căutări sistematice pe conturile personale de social media, însă putem consulta informații publice cu caracter profesional, relevante pentru post.
Important: 
[bookmark: _Hlk243503529]Furnizarea datelor marcate ca obligatorii în anunțul de concurs este necesară pentru participarea la procesul de selecție și recrutare. Nefurnizarea (refuzul de a furniza datele esențiale sau exercitarea dreptului de ștergere/ opozitie pe parcursul procesului de selecție și recrutare) poate conduce, după caz (în funcție de datele nefurnizate), la imposibilitatea continuării evaluării candidaturii dvs., iar candidatura dvs. se consideră retrasă, ceea ce conduce, pe cale de consecință, la imposibilitatea încheierii unui contract de muncă.
Includerea în baza de candidați pentru viitoare concursuri (consimțământul opțional) nu este obligatorie și nu influențează rezultatul concursului pentru postul pentru care candidați.

4. Cine poate avea acces la datele dumneavoastră (destinatarii datelor)

· În interiorul SNN: Accesul este restricționat strict la personalul SNN implicat în procesul de selecție și recrutare pentru postul respectiv (membrii comisiei de concurs, specialiști de resurse umane din SNN, manageri de linie relevanți).
În anumite situații, datele pot fi dezvăluite în exteriorul SNN către:
· Autorități și instituții: autorităților competente, instanțelor sau organismelor de reglementare, organe de control, autorități de reglementare și cu atribuții în domeniul siguranței naționale și al securității nucleare, atunci când legea o impune;
· Furnizori care prelucrează date în numele SNN (operatori sau persoane împuternicite), pe bază de contract:
· agenții specializate de recrutare, pe baza unui contract care garantează confidențialitatea și securitatea datelor;
· prestatori de servicii IT (ex. sisteme de gestiune a candidaturilor), doar în măsura necesară și cu garanții adecvateș
· furnizor de medicina muncii, conform legislației aplicabile.
· Transferuri în afara SEE: Nu transferăm datele dumneavoastră în afara Spațiului Economic European (SEE), cu excepția cazului în care există garanții adecvate conform Cap. V GDPR (clauze contractuale standard, decizie de adecvare etc.). În prezent, prelucrarea se realizează pe teritoriul UE.

5. Decizii automate și profilare
SNN nu ia decizii bazate exclusiv pe prelucrare automată (inclusiv profilare) care să producă efecte juridice sau să vă afecteze în mod similar semnificativ în cadrul procesului de recrutare.

6. Cât timp păstrăm datele
Nu păstrăm datele mai mult decât este necesar pentru îndeplinirea scopurilor pentru care au fost colectate sau pentru respectarea unei obligații legale, cerință statutară sau interes legitim dat de apărarea intereselor SNN și/sau ale dvs. în instanță sau în relația cu o autoritate (ex Consiliul Național pentru Combaterea Discriminării):
	Situație
	Perioadă de păstrare/ retenție

	Candidat declarat admis
	Datele necesare se transferă în dosarul personal și se păstrează conform legislației muncii și a arhivării.

	Candidați respinși sau retrași
	36 de luni de la finalizarea procesului de recrutare și selecție, pe baza interesului legitim al SNN de a se apăra împotriva eventualelor contestații, pretenții sau reclamații (de ex. de discriminare/ egalitate de șanse) ce trebuie soluționate.
Dacă există o reclamație sau un litigiu în curs, până la soluționarea definitivă.

	Baza de candidați (consimțământ opțional)
	24 de luni de la încheierea concursului sau până la retragerea consimțământului, dacă aceasta intervine mai devreme.

	Date transmise în plus de candidat în mod voluntar
	Șterse sau anonimizate imediat ce sunt identificate, în limita posibilităților tehnice și operaționale.



7. Drepturile dumneavoastră
În conformitate cu GDPR, beneficiați de următoarele drepturi:
1. Dreptul de acces – să obțineți confirmarea că prelucrăm datele dvs și să primiți o copie a acestora;
1. Dreptul la rectificare – să corectați datele inexacte sau incomplete;
1. Dreptul la ștergere („dreptul de a fi uitat”) – în condițiile art. 17 GDPR, când datele nu mai sunt necesare, v-ați retras consimțământul, v-ați opus cu succes prelucrării, datele au fost prelucrate ilegal sau ștergerea e cerută de lege. Nu se aplică în măsura în care păstrarea este necesară pentru o obligație legală sau pentru apărarea unui drept în instanță; Notă: ștergerea datelor în timpul procesului de recrutare și selecție echivalează cu retragerea candidaturiiș
1. Dreptul la restricționarea prelucrării – în situațiile prevăzute de art. 18 GDPR, de ex. cât timp verificăm o contestație privind exactitatea datelor;
1. Dreptul la portabilitatea datelor – dreptul de a primi de la SNN datele cu caracter personal care vă privesc și pe care le-ați furnizat SNN, într-un format structurat, utilizat în mod curent și care poate fi citit automat și de a transmite aceste date altui operator, când mijloacele tehnice permit acest lucru. Aveți acest drept numai în situația în care prelucrarea se bazează pe consimțământul dumneavoastră ori în temeiul executării unui contract la care sunteți parte sau pentru a face demersuri la cererea dumneavoastră înainte de încheierea unui contract iar prelucrarea se efectuează prin mijloace automate;
1. Dreptul la opoziție – dreptul să vă opuneți, din motive legate de situația dvs., prelucrărilor bazate pe interes legitim;
1. Dreptul de a nu face obiectul unei decizii bazate exclusiv pe prelucrare automată – inclusiv profilare, care produce efecte juridice sau vă afectează în mod similar semnificativ;
1. Dreptul de a vă retrage consimțământul – oricând, pentru prelucrările bazate pe consimțământ (fără a afecta legalitatea prelucrării anterioare);
1. Dreptul de a depune o plângere – la DPO-ul SNN (dpo@nuclearelectrica.ro) și/sau la Autoritatea Națională de Supraveghere a Prelucrării Datelor cu Caracter Personal (ANSPDCP – B-dul G-ral Gheorghe Magheru nr. 28–30, sector 1, București; www.dataprotection.ro; anspdcp@dataprotection.ro) și/sau la instanțele competente.
Cum exercitați drepturile: Trimiteți o cerere scrisă prin e-mail la dpo@nuclearelectrica.ro, sau prin poștă/curier la adresa sediului SNN (București, Bd. Iancu de Hunedoara nr. 48, sector 1) sau prin depunere la registratura/ sediul SNN.
Răspundem gratuit și fără întârzieri nejustificate în maximum 30 de zile de la data primirii cererii dvs. Acest termen poate fi prelungit pentru motive intemeiate (în cazuri complexe sau la un număr mare de cereri) cu un termen suplimentar de 60 de zile, caz in care Candidatul va fi informat in mod corespunzator în prima lună de la depunerea cererii.

8. Minori
Posturile scoase la concurs se adresează persoanelor majore (care au împlinit 18 ani). Nu colectăm în mod deliberat date ale minorilor în procesul de recrutare.

9. Securitatea datelor
SNN aplică măsuri tehnice și organizatorice adecvate pentru a proteja datele dumneavoastră împotriva accesului neautorizat, pierderii, distrugerii sau alterării (ex. control al accesului, confidențialitate, criptare sau pseudonimizare unde este posibil, instruire a personalului, contracte cu tertii, operatori sau persoane împuternicite etc.).

10. Declarație de confirmare a înțelegerii și luării la cunoștință a informării (necesară pentru înregistrarea candidaturii)
☐  Subsemnatul ……., adresa ………, prin semnare (sau exercitarea electronica a opțiunii) declar că am citit și am înțeles prezenta informare privind prelucrarea datelor cu caracter personal în cadrul procedurii de selecție și recrutare organizate de Societatea Națională Nuclearelectrica S.A.
Înțeleg că furnizarea datelor este necesară pentru participarea la procesul de recrutare și că refuzul de a furniza datele esențiale sau solicitarea ștergerii pe parcursul procesului conduce la imposibilitatea continuării candidaturii.
În cazul nebifării Declarației de confirmare a înțelegerii/ luare la cunoștință a informării, candidatura nu va putea fi luată în considerare.

11. Consimțămînt
Acest consimțământ este SEPARAT de Informarea de mai sus și este în întregime OPȚIONAL. Refuzul nu afectează participarea la procesul de selecție și recrutare curent.
☐  Subsemnatul ……., adresa ………, prin semnare (sau exercitarea electronica a opțiunii) sunt de acord ca SNN să îmi păstreze date din dosarul de candidatură timp de 24 de luni după încheierea procesului de selecție și recrutare curent, pentru a fi contactat(ă) în legătură cu alte posturi vacante.
Am înțeles că îmi pot retrage acordul/ consimțămîntul în orice moment, fără a afecta legalitatea prelucrării anterioare retragerii, trimițând un email la dpo@nuclearelectrica.ro sau folosind oricare din mijloacele de corespondență enumerate anterior, fără efect asupra candidaturii mele actuale.

· Pentru exprimare în scris a consimțămîntului sau confirmării înțelegerii/ luării la cunoștință a informării:
Nume și prenume (în clar): ........................................................
Data: ..........................          Semnătura: ..............................
· Pentru candidaturile online, căsuțele se bifează în formularul electronic, iar data bifării se înregistrează.

